
RASEINIŲ RAJONO UGDYMO ĮSTAIGŲ IKIMOKYKLINIO UGDYMO MOKYTOJŲ GEROSIOS PATIRTIES MAINŲ 
„ATRASK, IŠBANDYK, PRITAIKYK. IDĖJOS, KURIOS VEIKIA“ ORGANIZAVIMO APRAŠAS

I. BENDROSIOS NUOSTATOS
1. Raseinių rajono ikimokyklinio ugdymo mokytojų gerosios patirties mainų „Atrask, išbandyk, pritaikyk. Idėjos, kurios veikia“ (toliau – Renginys) aprašas reglamentuoja renginio tikslą, uždavinius, dalyvius ir organizavimo tvarką.
2. Renginį organizuoja Diana Gliaudienė ir Rasa Usinienė, Raseinių r. Viduklės Simono Stanevičiaus gimnazijos ikimokyklinio ugdymo mokytojos metodininkės, ir Jurga Urbonavičienė, Raseinių rajono švietimo pagalbos tarnybos metodininkė.
3. Renginio aprašas skelbiamas Raseinių rajono švietimo pagalbos tarnybos tinklalapyje http://www.rspt.lt  Informaciją apie renginį teikia Diana Gliaudienė, tel. +370 648 96074, 
el. p. diana.gliaudiene@vssg.lt

II. TIKSLAS IR UŽDAVINIAI
4. Renginio tikslas – skatinti Raseinių rajono ikimokyklinio ugdymo mokytojų bendradarbiavimą, dalijimąsi praktine patirtimi ir veiksmingų ugdymo idėjų taikymą kasdienėje veikloje.
5. Renginio uždaviniai: 
5.1. sudaryti sąlygas ikimokyklinio ugdymo mokytojams pristatyti praktikoje išbandytas ir pasiteisinusias ugdymo idėjas, metodus, priemones bei veiklas;
5.2. skatinti mokytojus išbandyti kolegų pristatomas idėjas ir reflektuoti jų pritaikymo galimybes;
5.3. stiprinti kolegialų mokymąsi, bendradarbiavimą ir gerosios patirties sklaidą.

III. DALYVIAI
6. Gerosios patirties mainuose kviečiami dalyvauti Raseinių rajono ikimokyklinio ugdymo mokytojai.

IV. ORGANIZAVIMO IR DALYVAVIMO TVARKA
7. Renginys vyks 2026 m. spalio 28 d. 13.00 val. Raseinių rajono švietimo pagalbos tarnyboje, adresu: Raseiniai, T. Daugirdo g. 7-2.
8. Dalyviai, ketinantys pasidalyti savo gerąją patirtimi:
8.1. pildo registracijos formą (1 priedas) ir siunčia ikimokyklinio ugdymo mokytojai Dianai Gliaudienei el. paštu diana.gliaudiene@vssg.lt iki spalio 23 d.;
8.2. laisvai renkasi pristatymo formą. Pristatymo trukmė apie 5-10 min.;
8.3. gali rinktis vieną iš šių tematikos krypčių:
8.3.1. veiklos, kurios padeda vaikui susidomėti; 
8.3.2. mokymasis žaidžiant; 
8.3.3. savarankiškumo ugdymas kasdienėje veikloje; 
8.3.4. bendravimas, susitarimai ir emocijų raiška; 
8.3.5. šeimos įtraukimas į ugdymo procesą; 
8.3.6. kasdienės ugdomosios veiklos praturtinimas; 
8.3.7. kiekvieno vaiko įtrauktis ir individualių poreikių atliepimas;
8.3.8. kita pasirinkta tema.
9. Dalyvių registracija Semi+ sistemoje.

V. BAIGIAMOSIOS NUOSTATOS
10. Mokytojams, pasidalinusiems gerąją patirtimi, bus išduodamos Raseinių rajono švietimo pagalbos tarnybos pažymos per dokumentų valdymo sistemą Kontora.
11. Pedagogai, dalyvaudami renginyje, patvirtina, kad jų asmens duomenys (vardas, pavardė, kvalifikacinė kategorija, darbovietė) bus naudojami pažymai parengti. 
_______________

GEROSIOS PATIRTIES MAINŲ 

